As jy op soek is na oordenkings wat lewenslank sal verryk en inspireer, is My Allerbeste vir Sy Hoogste ideaal. Dit is 'n klassieke topverkoper met 366 diepgaande oordenkings deur Oswald Chambers. Die wysheid en insig in élke oordenking is so ryk en kragtig dat dit 'n ewige impak het op enige leser.
Hierdie pragtige uitgawe is baie meer as 'n geskenk vir 'n spesiale geleentheid - dit is 'n uitnodiging om jou geloof te verdiep. Sedert die eerste verskyning van die Engelse uitgawe in 1934 is miljoene eksemplare wêreldwyd verkoop, en dit word gesien as een van die gewildste Christelike boeke wat ooit geskryf is. Prikkelende, lewensveranderende oordenkings wat nie lank neem om te lees nie, maar jou hart vul met die tydlose waarhede van die Woord.
Publication date: 1900-01-23
God se woord vir jou
God se Woord vir jou bied in 30 oordenkings 'n wegspringplek om die Skrif te bestudeer. Charles Swindoll deel die noodsaaklike stappe om die Skrif te verstaan en wys hoe om dit in jou lewe toe te pas.
Slegs 5 minute se kwaliteit-tyd saam met God is genoeg om jou te vernuwe en ware vrede te laat ervaar. 5 minute - dis soms al wat jy nodig het om die seën van God se onmeetbare vrede, krag en hoop te ervaar. In 5 Minute saam met God herinner Benescke Janse van Rensburg jou in 52 kort, inspirerende gedagtes dat God genoeg is, dat jy waardevol is vir Hom, dat Hy weet wat Hy doen, en dat Hy wag om jou te troos en te bemoedig. Elke stukkie word ook gekomplementeer met 'n aanhaling en 5 teksverse oor die tema wat jou nader aan God sal trek. 5 Minute saam met God wys dat wanneer ons selfs net enkele minute saam met God deurbring, ons die krag en moed sal ontvang om probleme aan te pak en die lewe te leef wat God vir ons beplan het.
In Manne van die Bybel bied Jim George in 113 dagstukkies 'n Bybelse perspektief op 83 manne in die Bybel. Uit hulle lewens kan ons iets leer van God se liefde, genade en bemoeienis met mense. Hedendaagse mans sal bemoedig en versterk word deur manne soos:
• Daniël wat gekies het om elke dag te bid
• Nehemia wat ander kon inspireer
• Jesaja wat gewillig was om te dien
• Paulus wat ten spyte van baie teëspoed getrou gebly het
• Jesus wat die volmaakte voorbeeld van 'n dienaar is
Geanker in genade
Geanker in genade bied 365 oordenkings met 'n Skrifbelofte vir elke dag wat lesers herinner aan God se oorvoorwaardelike liefde en trou.
Die oordenkings in 'n pragtige tweekleur-ontwerp bevat prikkelende gedagtes en vrae oor 'n bepaalde tema wat lesers dwing tot selfondersoek. Die meer as 200 temas is relevant vir gelowiges vandag en dek onderwerpe soos verhoudings, verslawing, ambisie, geestelike wapenrusting en uitbranding. 'n Onderwerpindeks agter in die boek verseker dat lesers die regte oordenking vir die regte geleentheid sal vind.
Laat geliefde outeur Nina Smit se insig en raad jou deur 'n jaar begelei na die oase van ware lewe. Die 366 kort, verkwikkende oordenkings in Hoop vir vandag sal vroue aanmoedig om elke dag hulle geloof uit te leef sodat hulle die kruin van 'n wonderlike geloofservaring met God kan bereik.